Uznesenie Mestského súdu Bratislava III sp. zn. 22Nsre/24/2026 z 26. 3. 2026
Uznesenie Mestského súdu Bratislava III z 26. marca 2026, sp. zn. 22Nsre/24/2026, ECLI:SK:MSBA3:2026:1126907449.2
Súd: Mestský súd Bratislava III
Spisová značka: 22Nsre/24/2026
ECLI: ECLI:SK:MSBA3:2026:1126907449.2
Dátum vydania: 26. 3. 2026
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 22Nsre/24/2026 1126907449 26. 03. 2026 JUDr. Zuzana Hlistová ECLI:SK:MSBA3:2026:1126907449.2
Uznesenie Mestský súd Bratislava III v konaní o zápise údajov do obchodného registra pri obchodnej spoločnosti : Handmade ateliér s. r. o., Bulíkova 2681/11, 851 04 Bratislava - mestská časť Petržalka, IČO: 55 611 974, vedenej v odd. Sro, vl. č. 171415/B, o odvolaní proti rozhodnutiu o námietkach, takto rozhodol: I.
Súd zrušuje uznesenie Mestského súdu Bratislava III č. k. 22Nsre/24/2026-2 zo dňa 04.03.2026. odôvodnenie:
1.Rozhodnutím Mestského súdu Bratislava III č. k. 22Nsre/24/2026-2 zo dňa 04.03.2026 súd zamietol námietky navrhovateľa proti odmietnutiu vykonania zmeny zapísaných údajov do obchodného registra z dôvodu, že navrhovateľ v námietkovom konaní neodstránil vytýkané vady, ktoré bránili zápisu ním navrhovaných zmien do obchodného registra. 2. V priebehu lehoty na podanie odvolania proti uzneseniu, navrhovateľ doložil chýbajúce prílohy vrátane opraveného návrhu, čím odstránil prekážky vykonania zápisu navrhovaných údajov do obchodného registra. 3. Podľa § 286 ods. 2 CMP o zamietnutí námietok sa rozhoduje uznesením. Proti tomuto uzneseniu je prípustné odvolanie. 4. V rámci plynutia lehoty na podanie odvolania môže navrhovateľ podané námietky doplniť. Súd prvej inštancie môže odvolaniu proti uzneseniu o námietkach vyhovieť v rámci autoremedúry podľa § 2 CMP s odkazom na § 376 CSP. 5. Podľa § 376 CSP Ak bolo podané odvolanie proti uzneseniu, súd prvej inštancie môže uznesenie zrušiť, ak odvolaniu v celom rozsahu vyhovie a z uznesenia nenadobudla doposiaľ práva iná osoba ako odvolateľ. 6. V danom prípade boli splnené podmienky pre postup podľa vyššie citovaného ustanovenia, nakoľko z vyššie uvedeného rozhodnutia nenadobudla práva iná osoba, preto súd autoremedúrou svoje rozhodnutie, špecifikované vo výrokovej časti uznesenia, zrušil. Poučenie: Proti tomuto uzneseniu nie je odvolanie prípustné (§ 357 CSP).

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2026:1126907449.2 (dáta aktuálne k 12. 11. 2026). Záväzné je znenie zverejnené súdom.




